**ΕΝΩΣΗ ΕΛΕΥΘΕΡΟΕΠΑΓΓΕΛΜΑΤΙΩΝ**

**ΚΑΡΔΙΟΛΟΓΩΝ ΕΛΛΑΔΟΣ**

**ΠΑΝΕΛΛΗΝΙΑ ΟΜΟΣΠΟΝΔΙΑ ΣΩΜΑΤΕΙΩΝ**

**ΚΛΙΝΙΚΟΕΡΓΑΣΤΗΡΙΑΚΩΝ ΕΙΔΙΚΟΤΗΤΩΝ**

**(ΠΟΣΚΕ)**

Αθήνα 30/08/2024

**ΔΕΛΤΙΟ ΤΥΠΟΥ**

**ΘΕΜΑ: Πλατφόρμα καταχώρησης ραντεβού ΗΔΙΚΑ**

Αγαπητοί συνάδελφοι,

Από 1/9/2024 θα ισχύει όπως έχετε ενημερωθεί η υποχρεωτική ανάρτηση των ραντεβού των συμβεβλημένων ιατρών του ΕΟΠΥΥ σε πλατφόρμα της ΗΔΙΚΑ.

Σε επικοινωνία με την ΗΔΙΚΑ τους ενημερώσαμε για την δυσκολία στην εφαρμογή της συγκεκριμένης πλατφόρμας δεδομένου ότι κάθε ιατρός έχει διαφορετικό χρόνο ανάλογα με την ειδικότητα και την εξέταση που θα κάνει για τον κάθε ασθενή.

Προτείνουμε λοιπόν και έγινε αποδεκτό να υπάρχει η δυνατότητα από τον κάθε ιατρό να καθορίζει την χρονική διάρκεια του κάθε ραντεβού του.

Επίσης ενημερωθήκαμε ότι δεν θα υπάρχει η υποχρέωση που μέχρι τώρα υπήρχε της καταχώρησης των προγραμματισμένων ραντεβού παράλληλα και στο eΔΑΠΥ.

Από μέρους μας αναμένουμε την υλοποίηση των ανωτέρω για να παρέμβουμε σε περίπτωση που αυτά δεν υλοποιηθούν.

Συνεχίζουμε να διεκδικούμε την αύξηση της απαράδεκτης αμοιβής των 10 ευρώ και αναμένουμε συνάντηση με τον Υπουργό Υγείας.

Μετά τιμής

Φ.Ν. Πατσουράκος

Καρδιολόγος Αρχίατρος ε.α.

Πρόεδρος Ένωσης Ελευθ/τιών

Καρδιολόγων Ελλάδος (ΕΕΚΕ)

& Πανελλήνιας Ομοσπονδίας Σωματείων

Κλινικοεργαστηριακών Ειδικοτήτων (ΠΟΣΚΕ)